Oktober 2011

**Notat om styrket toldkontrol**

**Sagen kort**

I maj måned 2011 blev der indgået en politisk aftale om styrket toldkontrol i Danmark. Den styrkede toldkontrol blev i praksis iværksat den 5. juli 2011 efter endelig godkendelse i Finansudvalget den 1. juli 2011. Styrkelsen skete med 50 årsværk oven i den allerede værende basisstyrke på 142 årsværk.

I 2011 har SKAT samtidig iværksat projekt ”Styrket grænsekontrol”. Denne opgave har afsæt i Finanslovsaftalen, hvor SKAT blev tilført 40 årsværk til toldkontrolopgaven.

Effekten af den samlede toldkontrol kan illustreres i nedenstående tabeller vedr. perioden 1. juli – 30. september 2011.

|  |  |  |  |  |
| --- | --- | --- | --- | --- |
|  | Canabis/Khat | Våben  | Lægemidler | Ikke angivne pengebeløb ved ind- eller udførsel |
|
|
| Resultater af toldkontrollen (basis årsværk 192) | 3.514 kg  | 240 stk\* | 33.991 stk | 6.000.000 kr |
|
|
| Finanslovprojektetaf 1. januar 2011(40 årsværk) | 182 kg  |  53 stk\*\* | 4.522 stk | 834.000 kr |
|
|
| **I alt for perioden****01.07.11 – 30.09.11****(i alt 232 årsværk)** | **3.696 kg** |  **293 stk** | **38.513 stk** | **6.834.000 kr** |
|
|
| ***I alt for perioden******01.07.10 -30.09.10******(i alt 142 basis årsværk)*** | **26,7 kg** | **304 stk\*\*\*** | **142.039 stk** | **1.142.000 kr** |

\* 127stikvåben, 44 slagvåben, 3 skydevåben, 66 andre våben

\*\* 33 stikvåben, 11 slagvåben, 9 andre våben

\*\*\* For 2010 er beslagene ikke fordelt på våbentyper

Resultaterne viser udsving vedr. beslag af cannabis/khat, som først og fremmest skyldes et enkeltstående beslag af khat på 3.156 kg i september måned 2011. For våben ses, at der ikke er nævneværdig forskel på resultaterne i de sammenlignede perioder i 2011 og 2010. Resultatet er fsv angår lægemidler gået tilbage i 2011 til trods for den styrkede indsats.

Fsv angår beslaglagte pengebeløb har der vist sig en markant effekt. SKAT har siden 1. januar 2011 haft øget fokus på dette område og styrket indsatsen betydeligt overfor ikke angivne pengebeløb ved ind- og udførsel. Den generelle indsats vedr. ind- og udførsel af penge i 2011 har således betydet en markant stigning i beslagene.

Den samlede vurdering er, at den øgede indsats i perioden juli-september 2011 ikke i sig selv har givet en nævneværdig forøgelse af beslaglagte varer mv.

Det kan dog ikke udelukkes, at den megen presseomtale mv. har påvirket ”lysten” til at forsøge smugling, og at der vurderet i det lys har været en præventiv effekt.